पाएं अपने शहर की ताज़ा ख़बरें और फ्री ई-पेपरडाउनलोड करें
जैसा लाेगाें ने साेच रखा था ठीक वैसा ही हुआ। 2 मई काे 5 राज्याें के चुनाव नतीजे सामने आते ही तेल कंपनियाें ने फिर तेवर दिखाने शुरू कर दिए। बीते दाे दिन से पेट्राेल-डीजल के भाव में बढ़ाेतरी की जा रही है। हाल ही में हुए पांच राज्याें के विधानसभाओं के चुनाव के दाैरान केंद्र सरकार ने पेट्राेल-डीजल की कीमतें बढ़ाने व घटाने के नाम पर चुनावी स्टंट किया। मार्च-अप्रैल चुनावी महीने थे।
जनवरी-फरवरी में पेट्राेल-डीजल की कीमत 26 बार में 7.50 रुपए तक बढ़ाई। वाेटराें काे लुभाने के लिए मार्च-अप्रैल में चुनावी रैली शुरू करने के साथ ही दाे माह कीमताें में बढ़ोतरी नहीं की। इतना ही नहीं राहत दिखाने के लिए मार्च में तीन बार व अप्रैल में दाे बार पेट्राेल-डीजल की कीमताें में 62 से 67 पैसे प्रति लीटर कटाैती भी की गई। लेकिन चुनाव के जैसे ही नतीजे सामने आए तेल कंपनियाें ने फिर तेल के दाम बढ़ाने शुरू कर दिए हैं। श्रीगंगानगर में 3 मई काे पेट्राेल 101.09 व डीजल 93.17 रुपए प्रति लीटर बिका, इसी तरह 4 मई काे पेट्राेल 101.65 व डीजल 93.73 रुपए प्रति लीटर हाे गया। वहीं, 5 मई काे पेट्राेल 101.82 व डीजल 93.94 रुपए प्रति लीटर भाव हाे गए। यानी 2 दिनाें में 73 पैसे पेट्राेल व डीजल 77 पैसे प्रति लीटर बढ़ा है।
पंजाब-हरियाणा में 10 रुपए सस्ता पेट्राेल-डीजल
श्रीगंगानगर पेट्राेलियम डीलर एसाेशिएशन के अध्यक्ष आशुताेष गुप्ता का कहना है कि पहले ही श्रीगंगानगर में देश का सबसे महंगा पेट्राेल डीजल बिक रहा है। ऐसे में तेल के मूल्य में बढ़ाेतरी से स्थानीय लाेग ही नहीं बल्कि पंप संचालकाें काे भी भारी परेशानी का सामना करना पड़ता है। बीते दाे तीन वर्षाें के दरमियान कई पेट्राेल पंप भी बंद हाे चुके हैैं। नजदीकी राज्य पंजाब व हरियाणा में श्रीगंगानगर से पेट्राेल-डीजल 10 रुपए सस्ता है। वहीं, पंप संचालक संजय भाटिया सहित अन्य का कहना है कि काेराेना वायरस लाॅकडाउन की वजह से पहले ही पंपाें की सेल बहुत कम रह गई है। दाेपहर 12 बजे पंप बंद करने हाेते हैं। सरकार की ओर से मार्च-अप्रैल में पेट्राेल-डीजल की कीमताें काे स्थिर रखा गया। 4 मई से फिर कीमताें में बढ़ाेतरी शुरू कर दी गई है।
चुनावी महीनाें में कच्चे तेल के दाम बढ़े, लेकिन स्थिर रखे पेट्राेल-डीजल के दाम: मार्च-अप्रैल में कच्चा तेल महंगा हुआ। इसके बावजूद सरकार ने पेट्रोल-डीजल के दाम स्थिर रखे। कच्चे तेल की कीमताें में मामूली गिरावट हुई ताे वोटरों को लुभाने के लिए कीमताें में कटाैती की गई। फिलहाल चुनावी दाैर समाप्त हाे चुका है। ऐसे में चार मई से देशभर में एक बार फिर पेट्रोल-डीजल कीमताें का सूचकांक बढ़ाना शुरू कर दिया।
कीमताें में बढ़ाेतरी की आशंका : फरवरी में कच्चे तेल का दाम $61 प्रति बैरल रहा। मार्च में $64 पर आ गया। फिलहाल यह $68 पर बिक रहा है। ऐसे में आने वाले दिनों में सरकार की ओर से पेट्रोल-डीजल के दामाें में बढ़ाेतरी जारी रहने की संभावना बनी हुई है। कंपनियों की ओर से कीमतों की समीक्षा के बाद प्रतिदिन पेट्रोल और डीजल की कीमत तय की जाती है। इंडियन ऑयल भारत पेट्रोलियम और हिंदुस्तान पेट्रोलियम ऑयल कंपनी की ओर से प्रतिदिन सुबह 6 बजे पेट्रोल और डीजल की दरों में बदलाव किया जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn